ตัวเลขเศรษฐกิจไทยโดยรวมออกมาดีขึ้น สะท้อนฐานตำปีที่แล้ว/จับตาการประชุม OPEC+ ที่คาดว่าอาจจะเพิ่มการผลิตขึ้นไม่มาก ประกอบกับความต้องการที่ฟื้นตัวดีจากการเปิดเมืองน่าจะช่วยสนับสนุนราคานำมันดิบทรงตัวในระดับสูงได้/คาดกรอบ SET 1590-1600 แนะนำเก็...
1 มิถุนายน 2564

ตัวเลขเศรษฐกิจภายในประเทศ  ตัวเลขเศรษฐกิจเดือน เม.ย. ของ ธปท. โดยภาพรวมเติบโตขึ้นจากทั้ง PCI (การบริโภคภาคเอกชน) (+8.7% YoY) โดยหากไม่รวมการใช้จ่ายภาคบริการในเดือน เม.ย. 2564 ตัวเลขจะขยายตัวขึ้น YoY จากฐานที่ต่ำ นำโดยกลุ่มสินค้าไม่คงทน (+5.2% YoY, -5.3% MoM sa) กลุ่มสินค้ากึ่งคงทน (+4.2% YoY, -0.8% MoM) และกลุ่มสินค้าคงทน (+54.9% YoY, -3.5% MoM) ส่วนการปรับลดลง MoM ส่วนหนึ่งได้รับการชดเชยจากมาตรการกระตุ้นในสถานการณ์โควิด-19 เช่น “เราชนะ” และ “เรารักกัน ขณะที่ PII (การลงทุนภาคเอกชน) ขยายตัวขึ้น (+11.9% YoY, -3.1% MoM sa) แรงหนุนสำคัญคือการนำเข้าสินค้าทุนที่แท้จริง (+21.2% YoY, -1.9% MoM sa) และยอดขายเครื่องจักรในประเทศ (+20.1% YoY, -6.5% MoM) ซึ่งได้รับแรงหนุนจากสินค้าสุขภัณฑ์และกระเบื้องจากอุปสงค์ในกลุ่มอสังหาริมทรัพย์ทั้งแนวสูงและแนวราบ
ส่วนของการส่งออกฟื้นตัวแข็งแกร่งเช่นกัน (+19.1% YoY, +1% MoM) หากไม่รวมการส่งออกทองคำ/ปิโตรเคมี การส่งออกก็จะเติบโตขึ้น 34.6% YoY ด้วยแรงหนุนจากกลุ่มอิเล็กทรอนิกส์ (+22.9% YoY, +5.1% MoM) กลุ่มเครื่องใช้ไฟฟ้า (+53.6% YoY, +1.3% MoM) และกลุ่มยานยนต์ (+124.3% YoY, -2.6% MoM) ซึ่งสอดคล้องกับภาคการผลิตที่แข็งแกร่ง การนำเข้ายังแข็งแกร่งต่อเนื่อง (+25.9% YoY, -5.1% MoM) หากไม่รวมกลุ่มทองคำ/ปิโตรเคมี ขณะที่การนำเข้าจะโตขึ้น 21.6% YoY ด้วยแรงหนุนจากกลุ่มสินค้าอุปโภคบริโภค (+24.1% YoY, +1.4% MoM) และกลุ่มวัตถุดิบ/สินค้ากลาง (+31.1% YoY, +0.6% MoM) ซึ่งกลุ่มวัตถุดิบมีส่วนเกี่ยวข้องกับการผลิตเพื่อส่งออกอีกครั้ง ทำให้คาดว่าการส่งออกจะแข็งแกร่งต่อเนื่องในช่วงที่เหลือของไตรมาส 2/2564
เรามองว่าการเติบโตขึ้นในเชิง YoY เห็นได้ชัดว่ามีแรงหนุนมาจากฐานที่ต่ำจากการล็อกดาวน์เต็มรูปแบบในปีก่อน ขณะที่ผลกระทบจากโควิดระลอก 3 ยังถือว่ามีไม่มาก หากเราดูในเชิง %MoM (เมื่อเทียบกับระลอกแรก) ด้วยแรงหนุนจากมาตรการกระตุ้นต่างๆ ทั้งนี้ เราเชื่อว่าด้วยมาตรการช่วยเหลือโควิด-19 ชุดใหม่ 5.0 แสนลบ. รวมถึงการเร่งฉีดวัคซีน ต่างจะทำให้ตัวเลขเดือน พ.ค. และ มิ.ย. 2564 ของ ธปท. มีทิศทางคล้ายกับเดือน เม.ย. 2564 และคาดว่าจะฟื้นตัวขึ้นหลังจากนั้น
จับตาการประชุมย่อย OPEC+ ในนี้ว่าจะมีแผนการขยายเวลาเพิ่มกำลังการผลิตหรือไม่ จากแผนเดิมที่จะเพิ่มกำลังการผลิตนำมันของทั้งกลุ่มประมาณ 2.1 ล้านบาร์เรลต่อวันในสามเดือน พค.-กค. (6 แสนบาร์เรลต่อวัน/6.5 แสนบาร์เรลต่อวัน/9 แสนบาร์เรลต่อวัน) ทางเราคาดว่าที่ประชุมน่าจะรอดูสถานการณ์ต่อไปก่อน ยังไม่น่ารีบขยายกำลังการผลิตเพิ่มหรือถ้าเพิ่มก็ไม่น่าเพิ่มอย่างมีนัยยะ ทั้งนี้ประเด็นอิหร่านที่จะถูกยกเลิกควํ่าบาตรอาจจะทำให้กลับมาผลิตนำมันสู่ตลาดโลกเพิ่มขึ้น (ประมาณ 2 ล้านบาร์เรลต่อวัน) เราคาดว่าทางอิหร่านจะทยอยผลิตและเริ่มมีผลต่อตลาดในช่วง 4Q21-1Q22  ทั้งนี้เมื่อคืน OPEC+ ประกาศคงตัวเลขคาดการณ์ demand น้ำมันปี 64 คาดขยายตัว 6 ล้านบาร์เรล/วัน โดยคณะกรรมการ JTC ยังคาดว่า ตลาดน้ำมันโลกจะเผชิญภาวะตึงตัวในปี 2564 โดยคาดว่าจะเกิดภาวะขาดแคลนน้ำมันในปริมาณเฉลี่ย 1.4 ล้านบาร์เรลต่อวัน กรณีเลวร้ายที่สุดที่ demand ฟื้นตัวช้ากว่าคาดก็ยังมองว่าตลาดจะยังขาดแคลนนำมันปริมาณ 3 แสนบาร์เรลต่อวันอยู่ดี
มุมมองของเราต่อกลุ่มหุ้นพลังงานในเดือนมิถุนายนจะยังพอลงทุนได้ การประชุม OPEC+ ที่คาดว่าอาจจะเพิ่มการผลิตขึ้นไม่มาก ประกอบกับความต้องการที่ฟื้นตัวดีจากการเปิดเมืองน่าจะช่วยสนับสนุนราคานำมันดิบทรงตัวในระดับสูงได้ แต่ต้องระวังมากขึ้นช่วงQ4 ที่อาจมีความเสี่ยง correction ของราคานำมันและกลุ่มหุ้นพลังงานได้เนื่องจาก supply จะเริ่มกลับเพิ่มขึ้นมาใกล้เคียงฝั่ง demand โดยเฉพาะกรณีถ้าอิหร่านถูกยกเลิกควำบาตรและกลับมาผลิตนำมันสู่ตลาดได้
มุมมองตลาดหุ้น/กลยุทธ์การลงทุน คาดกรอบ SET 1590-1600 แนะนำเก็งกำไรระยะสั้น SPRC,SEAFCO
หุ้นแนะนำ  1) SPRC (ราคาพื้นฐาน 9.60 บาท) ได้รับ sentiment เชิงบวกจากการธีม reopening ที่เห็นชัดในฝั่งอเมริกาที่เป็นช่วง driving season น่าจะช่วยสนับสนุนราคานำมันดิบทรงตัวในระดับสูงได้ 2) SEAFCO (ราคาพื้นฐาน 5.98 บาท) ถึงแม้คาดว่ารายได้ปีนี้จะไม่เติบโตจากโครงการก่อสร้างที่ชะลอตัวลงจากผลกระทบโควิทระลอกสามและปัญหาขาดแคลนแรงงาน แต่เรามีมุมมองเชิงบวกในระยะถัดไปจากโครงการภาครัฐที่จะเร่งประมูลมากขึ้นในปีนี้และปีหน้ารวมถึงงานภาคเอกชนที่จะเริ่มฟื้นตัวเช่นกันหลังสถาณการณ์โควิทดีขึ้นในช่วงครึ่งปีหลังจะช่วยหนุน Backlog ของบริษัท
รายงานตัวเลขเศรษฐกิจสัปดาห์นี้:  
วันอังคาร ติดตาม ญี่ปุ่น: ตัวเลขผู้จัดการฝ่ายจัดซื้อ (PMI) ภาคการผลิตเดือนพฤษภาคม จีน: ตัวเลขผู้จัดการฝ่ายจัดซื้อ (PMI Caixin) ภาคการผลิตเดือนพฤษภาคม ยุโรป: ตัวเลขผู้จัดการฝ่ายจัดซื้อ (PMI) ภาคการผลิตเดือนพฤษภาคม สหรัฐฯ: ตัวเลขผู้จัดการฝ่ายจัดซื้อ (PMI/ISM) ภาคการผลิตเดือนพฤษภาคม 
วันพุธติดตาม ยุโรป: ตัวเลขเงินเฟ้อผู้ผลิต (PPI) เดือนเมษายน 
วันพฤหัสติดตาม จีน: ตัวเลขผู้จัดการฝ่ายจัดซื้อ (PMI Caixin) ภาคบริการเดือนพฤษภาคม ยุโรป: ตัวเลขผู้จัดการฝ่ายจัดซื้อ (PMI) รวม,ภาคบริการเดือนพฤษภาคมสหรัฐฯ: ตัวเลขผู้จัดการฝ่ายจัดซื้อ (PMI/ISM) ภาคบริการเดือนพฤษภาคม 
วันศุกร์ติดตาม ไทย: ตัวเลขเงินเฟ้อเดือนพฤษภาคม ตลาดคาด 2.50% ยุโรป: ตัวเลขยอดค้าปลีกเดือนเมษายนสหรัฐฯ:ตัวเลขการจ้างงานนอกภาคเกษตรเดือนพฤษภาคม/ตัวเลขอัตราการว่างงานเดือนพฤษภาคม